ଦେଶର ଲୋକପ୍ରିୟ ତାଲିକାରେ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ପୁଣି ନମ୍ବର ଓ୍ୱାନ୍ । ନିକଟରେ ଏବିପି ଓ ସି ଭୋଟର୍ସ ପକ୍ଷରୁ ପ୍ରସ୍ତୁତ ତାଲିକାରେ ନବୀନ ପଟ୍ଟନାୟକ ଦେଶର ସବୁଠୁ ଲୋକପ୍ରିୟ ମୁଖ୍ୟମନ୍ତ୍ରୀ ହେବାର ଗୌରବ ଅର୍ଜନ କରିଥିଲେ। ଏବେ ଦେଶର ପ୍ରତିଷ୍ଠିତ ମାଗାଜିନ୍ ଇଣ୍ଡିଆ ଟୁଡେ ଗ୍ରୁପ୍ ଏବଂ କାର୍ଭି ଇନ୍ସାଇଟ୍ ପକ୍ଷରୁ ପ୍ରସ୍ତୁତ ଜାନୁଆରି ୨୦୨୧ ମୁଡ୍ ଅଫ୍ ଦି ନେସନ୍ ପୋଲ୍ରେ ନବୀନ ଶୀର୍ଷ ସ୍ଥାନ ହାସଲ କରିଛନ୍ତି।
୫୧ ପ୍ରତିଶତ ପଜିଟିଭ ରେଟିଂ ସହ ନବୀନ ହୋଇଛନ୍ତି ଏକ ନମ୍ବର। ତେବେ ମୁଖ୍ୟମନ୍ତ୍ରୀଙ୍କର ଏଭଳି ସଫଳତା କେବଳ ତାଙ୍କର ସ୍ୱଚ୍ଛମନୋଭାବ ଏବଂ ଉତ୍ତମ କାର୍ଯ୍ୟ ପାଇଁ ହିଁ ଲାଭ ହୋଇଛି ଏଭଳି ସଫଳତା। ତାଙ୍କ ସଫଳତା ହେଉଛି ରାଜ୍ୟର ସଫଳତା। ସେଥିପାଇଁ ପୁରା ରାଜ୍ୟରୁ ଶୁଭେଚ୍ଛା ଆସିବାରେ ଲାଗିଛି।
ଏହି ତାଲିକାରେ ଅରବିନ୍ଦ କେଜ୍ରିୱାଲ ୪୧ ପ୍ରତିଶତରେ ଦ୍ୱିତୀୟ ସ୍ଥାନରେ ରହିଛନ୍ତି। ସେହିଭଳି ଯୋଗୀ ଆଦିତ୍ୟନାଥ ୩୯ ପ୍ରତିଶତରେ ତୃତୀୟ, ମହାରାଷ୍ଟ୍ରରର ମୁଖ୍ୟମନ୍ତ୍ରୀ ଉଦ୍ଧବ ଠାକରେ ୩୫ ପ୍ରତିଶତରେ ଚତୁର୍ଥ ଏବଂ ତେଲେଙ୍ଗାନାର କେ ଚନ୍ଦ୍ରଶେଖର ରାଓ ମଧ୍ୟ ୩୫ ପ୍ରତିଶତରେ ପଞ୍ଚମ ସ୍ଥାନରେ ରହିଛନ୍ତି ।
ନବୀନଙ୍କୁ ଏହି ମାଗାଜିନ ପକ୍ଷରୁ ନିରବ ସାଧକ ଭାବେ ଉଲ୍ଲେଖ କରାଯାଇଛି। ଜାତୀୟ ସ୍ତରରେ ଉତ୍ତର ପ୍ରଦେଶ ମୁଖ୍ୟମନ୍ତ୍ରୀ ଯୋଗୀ ଆଦିତ୍ୟନାଥ ଲୋକଙ୍କ ଦୃଷ୍ଟି ଆକର୍ଷଣ କରିଥିବା ବେଳେ ରାଜ୍ୟସ୍ତରରେ ନବୀନ ଏବେ ବି ଆଗରେ ଅଛନ୍ତି। ଦୁଇ ନେତାଙ୍କ ମଧ୍ୟରେ ଅନେକ ସାମଞ୍ଜସ୍ୟ ରହିଛି। ଉଭୟ ହଠାତ୍ ରାଜନୀତିକୁ ପ୍ରବେଶ କରିଥିଲେ। ଉଭୟ ନେତା ଜୀବନଶ୘ଳୀ ଅତ୍ୟନ୍ତ ସରଳ। ତେବେ ଯୋଗୀ ଜାତୀୟ ପ୍ରସଙ୍ଗରେ ଅଧିକ ମତ ରଖୁଥିବା ବେଳେ ନବୀନ ଜାତୀୟ ଦୃଶ୍ୟପଟରୁ ଦୂରେଇ ରହିଛନ୍ତି। ସେ ରାଜ୍ୟର ପ୍ରସଙ୍ଗ ଉପରେ ଧ୍ୟାନ ରଖିଛନ୍ତି। ଏଥିସହିତ ଉଭୟ କଂଗ୍ରେସ ଓ ବିଜେପିକୁ ଦୁଇ ଦଶନ୍ଧି ଧରି କ୍ଷମତାରୁ ଦୂରେଇ ରଖିବାରେ ତାଙ୍କ ଦଳ ବିଜେଡି ସଫଳ ହୋଇଛି।
